Source: https://www.slov-lex.sk/pravne-predpisy/SK/ZZ/1997/171/
Timestamp: 2019-07-23 03:08:52+00:00

Document:
171/1997 Z.z. - Opatrenie Ministerstva zdravotníctv... - SLOV-LEX
171/1997 Z.z.
171/1997 Z. z.
Časová verzia predpisu účinná od 25.06.1997
z 28. apríla 1997
o úprave dispozičných oprávnení správcov v zriaďovateľskej pôsobnosti Ministerstva zdravotníctva Slovenskej republiky pri nakladaní s majetkom štátu
Ministerstvo zdravotníctva Slovenskej republiky (ďalej len „ministerstvo“) podľa § 8a ods. 2 zákona Národnej rady Slovenskej republiky č. 278/1993 Z. z. o správe majetku štátu v znení zákona Národnej rady Slovenskej republiky č. 374/1996 Z. z. (ďalej len „zákon“) ustanovuje:
Toto opatrenie sa vzťahuje na správcov v zriaďovateľskej pôsobnosti ministerstva (§ 1 ods. 1 zákona), ktorými sú
štátne príspevkové organizácie,
štátne rozpočtové organizácie.
Osobitné ponukové konanie pri prevode vlastníctva hnuteľných vecí štátu [k § 8 ods. 4 písm. f) zákona]
Osobitné ponukové konanie sú správcovia uvedení v § 1 opatrenia povinní vykonať, ak predmetom prevodu sú hnuteľné veci štátu v obstarávacej cene nad 50 tisíc Sk, pri ktorých sa organizácia rozhodla zrealizovať prevod vlastníctva.
Prevod vlastníctva ostatných hnuteľných vecí štátu možno realizovať mimo osobitného ponukového konania.
Na platnosť zmluvy o prevode správy hnuteľných vecí štátu sa vyžaduje súhlas ministerstva, ak jednotlivá vec štátu bola obstaraná v cene nad 50 tisíc Sk.
Na platnosť zmluvy o zámene správy hnuteľných vecí štátu sa vyžaduje súhlas ministerstva, ak jednotlivá vec štátu má obstarávaciu cenu nad 50 tisíc Sk.
Na platnosť kúpnej zmluvy sa vyžaduje súhlas ministerstva, keď správcovia uvedení v § 1 opatrenia prevádzajú vlastníctvo hnuteľnej veci štátu, ak bola obstaraná v cene nad 50 tisíc Sk.
Na platnosť zámennej zmluvy sa vyžaduje súhlas ministerstva, len keď správcovia uvedení v § 1 opatrenia výmenou dávajú hnuteľnú vec štátu, ktorá má obstarávaciu cenu nad 50 tisíc Sk.
Na platnosť nájomnej zmluvy sa vyžaduje súhlas ministerstva vždy, keď správcovia uvedení v § 1 opatrenia prenechávajú do nájmu nehnuteľný majetok štátu alebo časť nehnuteľného majetku štátu.
Na platnosť zmluvy o výpožičke nehnuteľných vecí štátu uzatvorenej s inými osobami, než sú uvedené v § 1 ods. 1 zákona, sa vyžaduje súhlas Ministerstva financií Slovenskej republiky.
Na platnosť zmluvy o výpožičke v ostatných prípadoch sa vyžaduje súhlas ministerstva.
Ľubomír Javorský v. r.
Číslo: 171/1997 Z. z.
Názov: Opatrenie Ministerstva zdravotníctva Slovenskej republiky o úprave dispozičných oprávnení správcov v zriaďovateľskej pôsobnosti Ministerstva zdravotníctva Slovenskej republiky pri nakladaní s majetkom štátu
Dátum schválenia: 28.04.1997
Dátum vyhlásenia: 25.06.1997
Dátum účinnosti od: 25.06.1997
Nachádza sa v čiastke: 78/1997
2. 25.06.1997 -

References: § 8
 § 8
 § 1
 § 1
 § 1
 § 1
 § 1